กฎกระทรวง ฉบับที่ 5 (พ.ศ.2537) ออกตามความในพระราชบัญญัติเครื่องสำอาง พ.ศ.2535
กฎกระทรวง
กฎกระทรวง
ฉบับที่
๕ (พ.ศ. ๒๕๓๗)
ออกตามความในพระราชบัญญัติเครื่องสำอาง
พ.ศ.
๒๕๓๕
-----------

 อาศัยอำนาจตามความในมาตรา
๒๒ วรรคสอง และมาตรา ๖๘ แห่งพระราช
บัญญัติเครื่องสำอาง พ.ศ. ๒๕๓๕
รัฐมนตรีว่าการกระทรวงสาธารณสุขออกกฎกระทรวงไว้ 
ดังต่อไปนี้
 ข้อ
๑
ผู้ผลิตเพื่อขายเครื่องสำอางควบคุมพิเศษต้องจัดให้มีสถานที่ผลิต
ที่มีลักษณะ ดังต่อไปนี้
 (๑)
พื้น ผนังของอาคารสถานที่ผลิตเครื่องสำอางควบคุมพิเศษ ต้องสร้างด้วย
วัสดุที่ทนทานและง่ายต่อการทำความสะอาด
 (๒)
มีกรรมวิธีการกำจัดน้ำเสีย หรือระบบระบายน้ำทิ้ง และการกำจัดสิ่งปฏิกูล
ที่เหมาะสม
เพื่อไม่ให้เกิดความรำคาญหรือเป็นอันตรายต่อสุขภาพ
 (๓)
มีแสงสว่าง และการระบายอากาศที่เพียงพอ
 (๔)
มีมาตรการคุ้มครองความปลอดภัยในการดำเนินงานที่เหมาะสมตามความ
จำเป็น
 (๕)
มีการรักษาสถานที่ผลิตเครื่องสำอางควบคุมพิเศษให้สะอาดถูกสุขลักษณะ
อยู่เสมอ
 (๖)
มีพื้นที่สำหรับการเก็บวัตถุดิบ พื้นที่สำหรับการผลิต การบรรจุ และการเก็บ
เครื่องสำอางสำเร็จรูปที่เพียงพอ และแยกเป็นสัดส่วน
 (๗)
มีการป้องกันมิให้ สัตว์ แมลง หรือสิ่งอื่นเข้าไปปะปนภายในพื้นที่ที่จัดไว้
สำหรับเก็บวัตถุดิบ ผลิต บรรจุ
และเก็บเครื่องสำอางสำเร็จรูปตาม (๖)
 (๘)
มีป้ายทำด้วยวัสดุถาวร มีข้อความเป็นอักษรไทยว่า "สถานที่
ผลิตเครื่องสำอางควบคุมพิเศษ" ติดไว้ในที่เปิดเผยซึ่งเห็นได้ง่าย
ณ สถานที่ผลิต
 (๙)
มีป้ายทำด้วยวัสดุถาวร มีข้อความเป็นอักษรไทยแสดงว่าเป็นพื้นที่สำหรับ
การเก็บวัตถุดิบ การผลิต การบรรจุ
และการเก็บเครื่องสำอางสำเร็จรูปติดไว้ในที่เปิดเผยซึ่งเห็นได้ง่าย 
ณ พื้นที่ดังกล่าว 
 ข้อ
๒ ผู้ผลิตเพื่อขายเครื่องสำอางควบคุมพิเศษต้องจัดให้มีเครื่องมือ
และ
เครื่องใช้ในการผลิตไม่น้อยกว่าที่ปรากฏตามบัญชีรายการท้ายกฎกระทรวงนี้
 ข้อ
๓
ผู้ผลิตเพื่อขายเครื่องสำอางควบคุมพิเศษต้องจัดให้มีเครื่องมือ และ
เครื่องใช้ในการเก็บรักษาคุณภาพของเครื่องสำอางแต่ละชนิดตามความจำเป็น
และเพียงพอ
กับปริมาณเครื่องสำอางที่เก็บ
 ข้อ
๔
ผู้ผลิตเพื่อขายเครื่องสำอางควบคุมพิเศษต้องจัดเก็บตัวอย่างเครื่องสำอาง
ควบคุมพิเศษที่ผลิตแล้วทุกครั้งในปริมาณที่เพียงพอสำหรับการวิเคราะห์ตรวจสอบคุณภาพและ
มาตรฐานได้อย่างน้อยสองครั้ง เป็นเวลาไม่น้อยกว่าสองปี

 ให้ไว้
ณ วันที่ ๑๔ กันยายน พ.ศ. ๒๕๓๗
  อาทิตย์ อุไรรัตน์
 
รัฐมนตรีว่าการกระทรวงสาธารณสุข

[ดูข้อมูลจากภาพกฎหมาย]

+------------------------------------------------------------------------------------------------------+
หมายเหตุ :- เหตุผลในการประกาศใช้กฎกระทรวงฉบับนี้ คือ
โดยที่มาตรา ๒๒ วรรคสอง 
แห่งพระราชบัญญัติเครื่องสำอาง พ.ศ. ๒๕๓๕
บัญญัติให้ผู้ผลิตเพื่อขายเครื่องสำอางควบคุม
พิเศษ ต้องผลิต และมีสถานที่ผลิต
เครื่องมือและเครื่องใช้ในการผลิตตามหลักเกณฑ์และวิธีการ
ที่กำหนดในกฎกระทรวง จึงจำเป็นต้องออกกฎกระทรวงนี้

[รก.๒๕๓๗/๕๖ก/๕๔/๑๔ ธันวาคม ๒๕๓๗]